Sähköautot Suomessa

Tämä artikkeli kertoo sähköautoista Suomessa historiassa ja nykyaikana. Sähköautoja on tehty Suomessa yksittäisiä prototyyppejä ja pieniä sarjoja sekä joitakin autoja on muunnettu sähkökäyttöisiksi. Suomessa on ollut käytössä 2000-luvun alussa vain sadan kappaleen luokkaa sähkökäyttöisiä autoja.

Suomessa sähköautojen hankintaa tuetaan päästöperusteisella autoverolla, joka on sähköauton tapauksessa matala, sekä 2000 euron suuruisella sähköauton hankintatuella 2018–2023. Hankintatuen saa sähköautoon, joka on enintään 50 000:n euron hintainen.https://www.talouselama.fi/uutiset/edes-kahden-tonnin-hankintatuki-ei-auta-sahkoauto-ei-vaan-kuluttajalle-kelpaa/8d3e8b36-64b1-3c61-80f2-245e16a95d86 https://www.traficom.fi/fi/asioi-kanssamme/hae-sahkoauton-hankintatukea-112022-alkaen

Suomen tavoitteena on 700 000 sähkökäyttöistä henkilöautoa ja 45 000 sähkökäyttöistä pakettiautoa vuonna 2030.https://julkaisut.valtioneuvosto.fi/handle/10024/163258 

 Ensimmäiset sähköautot Suomessa 
Sähköautojen valmistus oli huipussaan 1900-luvun kahdella ensimmäisellä vuosikymmenellä, jolloin niitä tehtiin Yhdysvalloissa, Britanniassa, Saksassa ja Ranskassa. Suomessa sähköautoja ei tehty eikä niiden tuotantoa tiettävästi edes suunniteltu. Tästä huolimatta Suomeen tuotiin muutamia sähköautoja, joista on säilynyt joitakin valokuvia. Helsingin palolaitoksella ollutta sähköautoa tiedetään käytetyn 1920-luvulle saakka. Korpivaara & Halla Oy toi maahan 1910- ja 1920-lukujen vaihteessa ainakin kaksi yhdysvaltalaista Milburn-merkkistä sähköautoa, joiden myöhemmät vaiheet ovat kuitenkin hämärän peitossa. Vaasan Sähkö Oy:n toimitusjohtaja vaihtoi autoonsa talvisodan alla syksyllä 1939 sähkömoottorin välttääkseen ajokkinsa pakko-oton puolustusvoimien käyttöön.Kimmo Levä ja Jaana Lindell-Nyman (toim.): Ken ties – tulevaisuuden teemat: Mobilia-vuosikirja 1995, s. 73–74. Kangasala: Mobilia-säätiö, 1995.

 Suomalaisten sähköautojen historia 

Uudenkaupungin autotehtaalla julkistettiin vuonna 1985 suomalaisen sähköauton prototyyppi, jonka rakentamiseen olivat osallistuneet Neste, Imatran Voima, Kymi-Strömberg ja Saab-Valmet. Koeauto oli Talbot Horizon. Tämän jälkeen Imatran Voima, Kymi-Strömberg ja Leo Laine Oy (Lokari) kehittivät muovikorisen Finnvanin, jota valmistui kolme prototyyppiä. Lokarin vetäydyttyä projektista vuonna 1990 Imatran Voima ja Kymi-Strömberg siirsivät jo kehitetyn tekniikan Subaru-pakettiautoon.Levä & Lindell-Nyman (toim.), 1995, s. 76.

1990-luvulla useat suomalaiset kunnat ja yritykset hankkivat käyttöönsä sähköautoja, mutta sittemmin niistä on luovuttu.
Tilastokeskuksen tietojen mukaan Suomeen rekisteröityjä sähköautoja oli vuosituhannen alussa 161 kappaletta. Vuoden 2006 lopussa niitä oli enää 104 kappaletta. Vuoden 2011 lopussa Suomessa oli 56 sähkökäyttöistä henkilöautoa.Sähköautot läpäisivät kaupunkiajon pakkastestin, HS, 6.2.2012, sivu A15 Määrän lasku johtunee nykyisen akkuteknologian riittämättömistä ominaisuuksista.

Vuonna 2008 Suomessa rekisteröitiin 5 uutta sähköautoa.AKE. Henkilöautoja rekisteröitiin 140 000 – kaksipyöräisten suosio väheni (5.1.2009) http://www.ake.fi/AKE/Ajankohtaista/Vuoden+2009+tiedotteet/Henkilöautoja+rekisteröitiin+140+000.htm  Vuonna 2013 Suomessa myytiin sähköautoja vain muutama kymmenen kappaletta.Ruotsi mokasi sähköautojen kanssa. 11.2.2014 Iltalehti

Nykyään sähköauto on kokeilukäytössä esimerkiksi Vantaan kaupungin katurakennusosaston puhtaanapitotyöntekijöilläHuhta, Matti: Vantaan minikuormuri kuluttaa euron satasella. Helsingin Sanomat 16.8.2008 s. A17. Helsingin Energialla on kaksi Peugeot Expert Electriciähttp://www.hs.fi/talous/artikkeli/Helsingin+Energia+tekee+ensimmäisen+sähköautojen+latauspisteen+Kamppiin/1135249585447  ja Itellalla Citroën Berlingon sähköversio.

Elcat

Fortum aloitti sähköautojen kehityksen Suomessa 1980-luvun puolivälissä. Näitä Elcateja on valmistettu 250 kappaletta.http://www.iti.fi/say/archive/aloitteet/SAYmediatiedote2007-11-14.pdf Elcat rakennettiin Subarun pienoispakettiauton pohjalta. Viimeiseksi jääneen mallin huippunopeus on 90 km/h ja toimintamatka 100 km. Suomen Posti käytti Elcateja, kunnes Subaru lopetti alustana toimivan pakettiautomallin valmistuksen ja Fortum myi Elcat-yhtiön.

 Postin sähköautohistoria 
Suomen Posti on ollut sähköautoalan pioneereja.

1990-luvun jälkipuoliskolla Postin tavoitteena oli nostaa sähköautojen osuus kymmeneen prosenttiin yhtiön jakeluautokannasta. Parhaimmillaan Elcateja oli Postilla käytössä 61 kpl. Itella käyttää jakeluissa ja kuljetuksissa yli viittätuhatta ajoneuvoahttp://www.itella.fi/group/media/useinkysyttya/postipalveluista.html#ots26.

Sähköautot soveltuivat hyvin työkaluiksi ja niistä tuli paljon myönteistä asiakaspalautetta.
Fortum kuitenkin vetäytyi sähköautovalmistaja Elcatin toiminnasta ja sähköautojen valmistus Suomessa päättyi. Viimeinen kotimainen Elcat-sähköauto poistui Postin käytöstä vuonna 2006.

Postin käytössä sähköautojen keskimääräinen kilometrikustannus on ollut kolmanneksen kalliimpi kuin muiden autojen. Sähköauton hankintahinta on ollut kaksinkertainen, mutta energiakustannukset kolmasosan bensa-autoihin verrattuna.

Nykyään Posti kokeilee Citroen Berlingon sähköautoversion toimivuutta postinjakelussa. Postia kuljetetaan yhdellä Berlingolla Helsingin Suomenlinnassa. Syksystä 2010 lähtien Itella on koeajanut kahta Volkswagen Caddy -muunnossähköautoa.http://www.savonsanomat.fi/uutiset/talous/itella-kokeilee-varkaudessa-s%C3%A4hk%C3%B6autoja/606857 Itella kokeilee Varkaudessa sähköautoja, Savon Sanomat

Sähköautojen lukumäärät
Suomessa olevien sähköautojen määrät ovat kasvaneet huomattavasti vuoden 2015 jälkeen. 

+Liikennekäytössä olevien autojen määrä käyttövoiman mukaanTilastokeskuksen maksuttomat tietokannat, 11ie -- Autot käyttövoiman mukaan, 1990-2024, Tilastokeskus, viitattu 13.3.2025. Saantitapa: https://pxdata.stat.fi/PxWeb/pxweb/fi/StatFin/StatFin__mkan/statfin_mkan_pxt_11ie.px/table/tableViewLayout1/  Vuosi Kaikkia autoja Sähkö Bensiini/Sähkö (ladattava hybridi) Diesel/Sähkö (ladattava hybridi) 2011 2 943 122 13100 2012 2 972 269 194 0 0 2013 2 989 688 256 ... ... 2014 3 011 154 461 450 117 2015 3 031 450 749 883 1352016 3 050 808 1 028 2 204 240 2017 3 099 566 1 682 5 226 507 2018 3 132 997 2 683 12 080 1 044 2019 3 160 755 5 037 22 678 2 067 2020 3 193 394 10 235 42 740 2 990 2021 3 206 312 23 997 72 491 4 683 2022 3 189 432 47 020 98 538 5 761 2023 3 202 564 87 661 128 776 6 631 2024 3 215 911 123 855 159 690 7 572

Sähköautojen verotuskohtelu

Suomessa häkä- ja maakaasulla toimivien autojen polttoaineet on vapautettu veroista, mutta sähköauton käyttäjä joutuu maksamaan veroa sähköstä. Lisäksi sähköauton käyttäjä joutuu maksamaan käyttövoimaveron eli niin sanotun diesel-veron. On esitetty, että tämä on verotuksellisesti ymmärrettävää, sillä sähköauto on vapaa bensiiniverosta, jolla kerätään suurin osa autoiluun liittyvien palveluiden (muun muassa tieverkoston rakentaminen ja ylläpito) tuottamiseen tarvittavista varoista. Toisaalta sähköautojen kannattajat pitävät tätä esteenä sähköautojen laajemmalle käyttöönotolle.

Sähköajoneuvoyhdistyksen mukaan vuoden 2008 alussa voimaan astunut uusi päästöihin perustuva autoverolaki jarruttaa sähköautojen käyttöönottoa ja uhkaa nostaa sähköautojen verotuksen kymmeneen prosenttiin. Valtiovarainministeriön mukaan vero ei nouse, vaan laskee kymmeneen prosenttiin 26:sta.
Ristiriita johtuu siitä, että sähköautoille on voinut anoa erityisharkintaan perustuvia erillisiä huojennuksia tullihallitukselta. Käytännön perusteena on ollut uuden teknologian kehittäminen.http://www.iti.fi/say/archive/aloitteet/SAY_lausunto_autoveroasiassa_20071114.pdf Siten sähköautot ovat olleet käytännössä verovapaita.

Verouudistuksessa ei oteta huomioon polttomoottorikäyttöisten autojen muuntamista sähköautoiksi. Niinpä saattaa olla, että sähköllä kulkevasta autosta tullaan perimään ajoneuvoveroa painon perusteella.

Jos sähköautot yleistyvät, EU:n odotetaan ottavan kantaa sähköautojen päästömittauksiin, mutta toistaiseksi tätä ei ole katsottu tarpeelliseksi.

Suomen sähköajoneuvoyhdistys pyrkii edistämään sähköautojen verovapautta.

Matti Vanhasen mukaan sähköautojen käyttövoimaveron voimassaololle on vaikea löytää perusteita ja sen poistamista on harkittava pian. Myös muita tukia sähköautoille olisi Vanhasen mukaan pohdittava.http://www.verkkouutiset.fi/arkistojuttu.php?id=132345 Ahtokivi, Ilkka: Vanhanen: Käyttövoimavero pois sähköautoilta. Verkkouutiset 5.8.2008.

Ylijohtaja Petri Peltosen johtama työ- ja elinkeinoministeriön työryhmä on ehdottanut, että sähköautojen hankintaan ja käyttöön kannustettaisiin päästöverotuksen keinoin tai suoralla tuella. Sähköautojen käyttöä työsuhdeautoina voitaisiin suosia. Käyttövoimavero voitaisiin poistaa kokonaan.Heikki Arola: Työryhmän visio: Vuonna 2020 jo neljännes autoista kulkee sähköllä. HS 6.8.2009 http://www.hs.fi/talous/artikkeli/Työryhmän+visio+Vuonna+2020+jo+neljännes+autoista+kulkee+sähköllä/1135248266108 

Nykyään sähköautojen ajoneuvovero on suuruusluokaltaan sama kuin polttomoottoriautoilla. Esimerkiksi vuonna 2016 Tesla Model S P85D -täyssähköauton ajoneuvovero on 217,54 euroa vuodessa, eli saman verran kuin 167 g/km hiilidioksidipäästöisellä bensiinikäyttöisellä henkilöautolla.

Vuonna 2018 Elinkeinoelämän tutkimuslaitos Etla on ehdottanut, että sähköajoneuvojen yleistymisestä johtuva polttoaineveron tuoton alenema paikataan tienkäyttömaksuilla ja kiinteistöveron korotuksella. Etla mainitsee että paikannusteknologian avulla tien käytön hintaa voitaisiin säännellä ruuhkan mukaan.https://www.tekniikkatalous.fi/talous_uutiset/liikenne/kiitos-vaan-sahkoautot-tiemaksut-kayttoon-ja-kiinteistoveroon-korotus-ehdottaa-etla-maksuilla-varauduttaisiin-polttoaineverojen-tuoton-hiipumiseen-6737731

Lataaminen
Sähköauton voi jokainen ladata kotipihallaan omasta pistorasiastaan tai julkisista pikalatauspisteistä. 

 Latausliitännät 
pienoiskuva|Sähköautojen latauspistokkeita: CHAdeMO, CCS Combo 2 ja tyyppi 2

 Suko- eli suojakosketin tarkoittaa tavallista maadoitettua pistorasiaa. Sen käyttöön tarvitaan latausjohto. Tällainen pistorasia voi antaa 3,7 kW lataustehon, mutta se saattaa kuumentua pitkäaikaisesta käytöstä. Suko-liitännällä toimivia latauspisteitä ei saa enää rakentaa, vaan niiden sijaan on käytettävä type 2 -liitäntää.
 Type 2 eli IEC type 2 eli mennekes-liitin. Tätä liitintä käyttävät kaikki uudet sähköautot ja lataushybridit. Type 2 -liittimen kautta voidaan syöttää yksi-, kaksi-, tai kolmivaiheista vaihtovirtaa, jonka auton oma latauslaite muuttaa tasavirraksi akkua varten. Julkisissa latauspisteissä käytettävissä on yleensä 3,7 – 22 kW latausteho. Type 2 -latauspisteessä voi olla joko kaapeli tai pelkkä pistoke lataajan omaa kaapelia varten. Type 2 -latausta kutsutaan peruslataukseksi, hidaslataukseksi tai keskinopeaksi lataukseksi.
 CHAdeMO-liitäntä on yleisessä käytössä Japanissa, mutta Euroopassa poistumassa käytöstä. CHAdeMO-liitäntää käyttävät Nissanin ja Mitsubishin valmistamat autot. Suurin latausteho on 63 kW. Kaapeli on kiinteä. 
 CCS Combo 2. CCS combo 1 -liitintä käytetään Pohjois-Amerikassa ja Suomessa käytettävä liitäntä on tyyppiä CCS Combo 2. Liittimen yläosa on saman muotoinen kuin type 2 -liittimessä, mutta alaosassa on kaksi lisäjohdinta, joiden avulla akkuun syötetään tasavirtaa suoraan, auton oman latauslaitteen ohi. CCS:n latausteho vaihtelee välillä 25 – 350 kW. Käytännössä akku ei pysty ottamaan maksimitehoa vastaan kuin vain hetken aikaa. Useimmat uudet latauspisteet pystyvät 100 – 200 kW tehoon. CCS-latausasemassa on paksu, kiinteä kaapeli.
 Tesla Supercharger. Teslan pikalatausasemia voivat käyttää vain Tesla-merkkiset autot. Näissä paikoissa käytetään joko Teslan omaa liitintä vanhemmille S- ja X-malleille tai CCS-liitintä 3- ja Y-malleille. Latausteho on 130 – 250 kW. Kaapeli on kiinteä. 

Latauspisteet Suomessa
pienoiskuva|Sähköautojen latauspisteestä kertova liikennemerkki.
EU-direktiivin mukaan latauspisteitä olisi oltava keskimäärin vähintään yksi kymmentä autoa kohden, kun vuonna 2020 niitä oli yksi 42,5:tä autoa kohden. Tammikuussa 2013 uutisoitiin, että EU halusi Suomeen jopa 7 000 latauspistettä vuoteen 2020 mennessä. 

Vuoden 2020 lopussa Suomessa oli 1 302 sähköautojen latauspaikkaa, joihin kuului 4 406 perustasoista latauspistettä ja 365 pikalatauspistettä. Näiden lisäksi on 145 kpl Tesla-yhtiön valmistajakohtaista latauspaikkaahttps://emobility.teknologiateollisuus.fi/sites/emobility/files/inline-files/2020%20Q4%20S%C3%A4hk%C3%B6inen%20liikenne%20tilannekatsaus%202021%2002%2018%20jaettava_0.pdf. Suomen latauspaikoista 1 255 kpl on tyypiltään Type 2; 274 kpl CCS; 264 kpl CHAdeMO; 50 kpl Tesla Destination Charger ja 9 kpl Tesla Supercharger. EU-direktiivi määrää, että jokaisella latausasemalla on oltava ainakin tyypin 2 liitin tai tasavirtajärjestelmissä Combo 2 -liitin.

Julkisten latauspisteiden sijainnin Suomessa voi löytää useilta verkkosivustoilta. Latauspisteiden sijainnit näkee myös esimerkiksi Electric Traffic -Tekes - Latauspistesovellus.  Viitattu: 24.6.2014 https://play.google.com/store/apps/details?id=fi.electrictraffic&hl=fi https://itunes.apple.com/fi/app/electric-traffic/id604832312?l=fi&mt=8 tai Chargefinder -nimisillä älypuhelinsovelluksilla.

Siinä missä vaihtovirtalataus kotipihalla tapahtuu tyypillisesti 11 kilowatin teholla, tasavirralla toimivien pikalatausasemien nimellinen tehoalue on 50–350 kilowattia. 150–350 kilowatin latureita kutsutaan HPC-latureiksi tai suurteholatureiksi. Käytännössä teho vaihtelee latauksen aikana eikä yllä luvattuihin lukemiin missään vaiheessa.  Suurteholatureilla ladataan keskimäärin vain 73 kilowatin teholla.pienoiskuva|Teslan latausasema Äänekoskella.Tavallisesti lataaminen käynnistetään mobiilisovelluksella tai avainnippuun lisättävällä etätunnisteella eli tagilla. Vuoden 2024 huhtikuusta alkaen pääteiden varsille asennettavissa uusissa pikalatureissa on oltava mahdollisuus maksaa kortilla. Myös pääteiden vanhoihin latureihin pitää asentaa korttimaksuominaisuus viimeistään vuoden 2027 alussa. Ns. Plug & Charge -tekniikassa auto tunnistautuu, kun latauskaapeli kytketään verkkovirtaan, eikä kuljettajan enää tarvitse käyttää korttia, mobiilisovellusta tai erillistä tunnistetta. Latauksesta veloitetaan joko lataukseen käytetyn ajan tai autoon ladatun energiamäärän perusteella. Latausasemalla maksamiseen tarvitaan joko operaattorin oma rfid-tunnistekortti tai puhelimeen ladattava maksusovellus.

Suomen suurimmat latausoperaattorit vuonna 2022 ovat ABC-lataus, K-lataus, Recharge Infra ja Virta. Vuonna 2020 Virta Oy:n markkinaosuus oli reilut 60 %; Recharge Finland hallinnoi noin 20%:a ja K-Lataus noin 15 prosenttia. Latausverkkoon investoivat myös S-ryhmän ABC-lataus, Helen, sekä Lidl, jonka kaikkien myymälöiden yhteyteen rakennetaan latausasema vuoden 2024 loppuun mennessä. Esimerkiksi Rechargen latureita voi käyttää sekä Fortum Charge & Drive -kännykkäsovelluksen että Shell Recharge -sovelluksen kautta.  

Pikalatauspisteet ovat kärsineet luotettavuusongelmista. Tuulilasi-lehti uutisoi kesällä 2015, että lehden kokeilemista kymmenestä pikalatauspisteestä kolme kieltäytyi antamasta virtaa. Täyssähköautolla epäkuntoinen pikalatauspiste voi johtaa matkan keskeytymiseen, mikäli välittömässä läheisyydessä ei ole toimivaa pikalatauspistettä.

Latauspisteverkon historiaa
Suomen ensimmäinen sähköautoille tarkoitettu pikalatauspiste on Helsingin Energian ja sijaitsee Kampissa. Pohjoismaihin oli rakenteilla 2010-luvun alussa 50 sähköautojen pikalatausasemaahttp://www.maaseuduntulevaisuus.fi/politiikka-ja-talous/fortum-ja-nissan-rakentavat-50-latauspistett%C3%A4-s%C3%A4hk%C3%B6autoille-1.24898 , joista 20 tuli Suomeen. Fortum, Nissan ja ABC ovat jo yhdessä näitä rakentamassa.http://www.stkliitto.fi/viestinta/julkaistua/1687-tekniikka-talous-saehkoeautoille-20-pikalatauspistettae-etelae-suomeen-ensi-vuonna.html 
Liikennevirrasta tuli Suomen ensimmäinen latauspisteoperaattori. Sen perustamisen myötä Suomeen suunniteltujen pikalatausasemien määrä nousi 30 kappaleeseen. Fortum on julkaissut suosituksen kiinteistöjen lämmitystolppien muuntamisesta lataustolpiksi sekä sovelluksen älypuhelimille jolla näkee yhtiön latauspisteet kartalla.http://www.fortum.com/countries/fi/yritysasiakkaat/charge-and-drive/loyda-latauspiste/pages/default.aspx

 Lataussovellukset 
Julkisilla latauspaikoilla lataamiseen käytettäviä kännykkäsovelluksia ovat ainakin ABC-mobiili, eParking ja Taskuparkki.

 Ympäristövaikutukset 
Vuoden 2023 kesäkuussa Suomen sähköntuotanto oli 97 -prosenttisesti päästötöntä. 

Pysäköinti

Pikalatauspisteillä pysäköinti on aina ilmaista. Helsingissä tavallisilla latauspisteillä pysäköinti on joko ilmaista tai puoleen hintaan riippuen paikasta. Latauspisteettömillä Helsingin kaupungin pysäköintipaikoilla pysäköinnin hinta sähköautoille on aina -50 % normaalihinnasta. Tämän alennuksen saa käyttöön tilaamalla siihen oikeuttavan tarran Helsingin kaupungin rakennusvirastolta. Etu koskee myös vähäpäästöisiä polttomoottoriautoja.

Suomessa myytävät sähköautot

 Kymmenen suosituinta sähköautomerkkiä 2024 

 Volvo
 Tesla
 Volkswagen
 Skoda
 Audi
 BMW
 Mercedes-Benz
 Hyundai
 Polestar
 Kia

Lähde: 

 Malleja 
 Mallin nimi  Istumapaikat  Vetotapa  Toimintamatka  Huippunopeus  Kiihtyvyys  0-50 km/h  Kiihtyvyys  0-100 km/h  Tavaratila  Hinta (sisältäen ALV 24%  + Suomen autovero) Saatavuus BMW i3 4  Takaveto  160-190 km  150 km/h  n. 3 s  7,2 s  260 l  34 950 € Ollut saatavilla vuodesta 2015 Citroën C-Zero 4  Takaveto  135 km  130 km/h  n. 6 s  15,9 s  166 l  31 878 € Ollut saatavilla vuodesta 2010 Ford Focus Electric 5  Etuveto  160 km  137 km/h  4,0 s  9,6 s  454 l  41 965 € Ollut saatavilla vuodesta 2013 Hyundai Ioniq electric 5  Etuveto  280 km  165 km/h  n. 4 s  9,9 s  350 l  36 990 € Ollut saatavilla vuodesta 2017 Mercedes-Benz B-Sarja Electric Drive 5  Etuveto  140-230 km  160 km/h  2,5-3 s  6,8-7,9 s  362 l   Ollut saatavilla vuodesta 2015 Mercedes-Benz E-Cell 2-7  Etuveto  130 km  80 km/h  6 s  11,1 s (0-80 km/h)  5 700 l   Ollut saatavilla vuodesta 2011 Mitsubishi i-MiEV 4  Takaveto  150 km  130 km/h  n. 4,3 s  11,9 s  166 l  31 990 € Ollut saatavilla vuodesta 2010 Nissan Leaf 5  Etuveto  199 km  150 km/h  3,0 s  9,9 s  330 l  35 981€ Ollut saatavilla vuodesta 2012 Nissan e-NV200 2-7  Etuveto  170 km  123 km/h  4,5 s  11 s  4 200 l  33 439 € Ollut saatavilla vuodesta 2014 Peugeot iOn 4  Takaveto  150 km  130 km/h  5,9 s  15,9 s  166 l  32 138 € Ollut saatavilla vuodesta 2010 Smart Fortwo electric drive 2  Takaveto  135 km  120 km/h  n. 4 s  n. 12 s  220 l   Tulossa Tazzari Zero 2  Takaveto  140-200 km  100 km/h  4,9 s    180 l  18 000-28 000 € Oli myynnissä 2010-2013.
Mahdollisesti saatavilla käytettynä. Tesla Model S60

85

P85

Tesla Model S D

60D

70D

85D

P85D 5+2  S Takaveto

D

Neliveto 502 km
(85 kWh) S  190 km/h  200 km/h  210 km/h  D  200 km/h
225 km/h  250 km/h  250 km/h S 2,3 s 2,0 s 1,7 s  D n. 1,9 s n. 1,9 s n. 1,9 s n. 1,5 s S 6,2 s 5,6 s 4,4 s  D 6,0 s
5,4 s 5,4 s 3,4 s 895 l  S
72 300 €

89 072 €

94 979 €

D

79 875 €

83 598 €

94 651 €

116 756 € S Ollut saatavilla vuodesta 2013

D

On nyt saatavilla 2015-Tesla Model X7Neliveto430 km210 km/hn. 1,7 s4,4 sOllut saatavilla vuodesta 2015 Tesla Roadster 2  Takaveto  393 km  201 km/h  2,3 s  3,9 s   Oli myynnissä 2008-2013. Mallia uudistetaan parhaillaan. Tesla Roadster Sport 2  Takaveto  393 km  201 km/h  1,5 s  3,7 s   Oli myynnissä 2008-2013. Mallia uudistetaan parhaillaan. TH!NK City 2+2  Etuveto 160 km  110 km/h  6,5 s  n. 16 s  821 l  2008 ~50 000 € -  2013 ~20 000 € Oli myynnissä 2008-2013.
Mahdollisesti saatavilla käytettynä. Volkswagen e-Up! 4  Etuveto  160 km  130 km/h  n. 4 s  12,4 s    28 644 € Ollut saatavilla vuodesta 2014 Volkswagen e-Golf 5  Etuveto  190 km  140 km/h  n. 4 s  10,4 s  345 l  40 979 € Ollut saatavilla vuodesta 2014

Suomalaisia sähköautoihin liittyviä toimijoita
 Nordic Plug, suomalainen latauslaitteiden toimittaja 
 Plugit Finland Oy, suomalainen latauslaitteiden toimittaja, joka toimii myös latausoperaattorina.
Valmet Automotive, Uudenkaupungin autotehdas ja Fisker Karma hybridin valmistus ja Garian sähköisten golf-kärryjen valmistus  Valmet Automotive myös rakentaa sähköautojen akkuja Salossa, Uudessakaupungissa ja kohta myös Saksassa.
 Fortum kehittää Valmetin kanssa konseptiautoa sekä lataustekniikkaa ja infrastruktuuriahttp://www.fortum.com/countries/fi/yritysasiakkaat/charge-and-drive/pages/default.aspx
 Kabus (Koiviston Auto-yhtymä): valmis prototyyppi hybridibussista sekä täyssähköbussista (eBus)
 Veolia Transdev, ensimmäinen sähköbusseilla Suomessa ympäri vuoden liikennöivä liikennöitsijä
 BRP Finland (Bombardier Recreational Products-konserni), valmistaa esim. Rovaniemellä Lynx -moottorikelkkoja.
 Patria, sotilasajoneuvotekniikka
 European Battery Technologies, akkutehdas Varkaudessa.
 Finnish Electric Vehicles, valmistaa akkujen hallintajärjestelmiä
 ABB, Efore, Vacon: Valmistaa sähkömoottoritekniikkaa
 Ensto, valmistaa latauspisteitä
 Eltel Networks, asentaa latauspisteitä
 Kempower valmistaa sähköautojen pikalatauslaitteita
 Oy AMC Motors Ltd., oululainen yritys, joka suunnittelee sähkömopoautoja ja valmistaa ne Kiinassa
 Liikennevirta, sähköautojen latausoperaattori
 Fingrid, kehittelee älylatausta Suomessa
 Polar Heater Oy, tuotekehittelee ja valmistaa patentoituja akkulämmittimiä
Terrafame tuottaa akkumateriaaleja
Suomen Malmijalostus edistää akkutehdashankkeita eri puolilla Suomea.

 Uusia kotimaisia yrittäjiä 

Ammattikorkeakoulu ryhtyy valmistamaan sähköautoja
Helsingin ammattikorkeakoulu Stadian Autolaboratorio aikoo ryhtyä valmistamaan yhdessä kansainvälisten asiantuntijayritysten kanssa suunnittelemaansa kaksipaikkaista, täysin sähkökäyttöistä urheiluautoa nimeltä Era. Auton vuosituotantomääräksi kaavaillaan 300 kappaletta. Hinta tulee olemaan korkea. Era osallistui prototyypillään Automotive X-Prize -kilpailuun.

Sähköautot - Nyt -hanke

Riihimäen seudulla Hausjärven kunnan Hikiän kylässä toimiva,http://www.nelonen.fi/uutisvideot/default.asp?video=3529http://yle.fi/uutiset/kotimaa/2009/05/tuunaa_itse_sahkoauto_715673.html kymmenen henkilön organisoima Sähköautot Nyt -yhteisö on tilannut erän Toyota Corolla -mallisiaNikulainen, Kalevi: Suomalainen sähköauto perustuu Linuxille. Digitoday 11.3.2008 polttomoottoriautoja ja suunnittelee ryhtyvänsä muuntamaan niitä sähkökäyttöisiksi.
Yhteisön tavoitteena on tuoda markkinoille 500 kpl litium-akuilla toimivaa, kohtuuhintaista perheautoa. Suuri sähköautojen jälleenmyyjä toivoo saavansa niistä 300. Autoja oli määrä valmistaa 50 kpl vuonna 2008, mutta vasta vuoden 2009 marraskuussa esiteltiin projektin muuntama ensimmäinen eCorolla.http://www.tuulilasi.fi/artikkelit/corolla-sahkoautoksi-talkootyona  Tuulilasi, Corolla sähköautoksi talkootyönä
Tilauksia aletaan ottaa vastaan protoautojen valmistumisen myötä.http://www.sahkoautot.fi/autot:saehkoeinen-toyota-corolla  Tällaisen auton ostohinta olisi sama kuin vastaavan bensiinimallin hinta uutena, mutta käyttökustannukset puolet polttomoottorikäyttöisen kuluista. Auton hiilidioksidipäästöt olisivat alle puolet vähäpäästöisen polttomoottoriauton päästöistä. Ajomatka yhdellä latauksella olisi yli 150 km. Auton tietojärjestelmän pohjana on Linux, ja auton piirustukset ja muut ohjeet julkaistaan avoimen lähdekoodin periaatteiden mukaisesti kaikkien saataville. Yhteisö pitää Suomen erityisinä vahvuuksina alalla akkutekniikan osaamista, riippumatonta autotehdasta, Litium-esiintymää ja valmiita latausasemia taloyhtiöiden autopaikoilla. Vuonna 2010 yhteisön toiminta keskittyi merkittävästi Tampereelle, jonne perustettiin Tampereen sähköajoneuvokeskus.Tampereesta on tulossa sähköautojen suurkaupunki, AamulehtiKova tavoite: Sähköautoilla 2 000 työpaikkaa Tampereelle, Tamperelainen

Uudenkaupungin autotehdas
Valmet Automotiven tehtaalla on valmistettu sarjatuotantona Garia-golfautoahttp://yle.fi/alueet/turku/2009/12/sahkoisia_golfautoja_tehdaan_jo_uudessakaupungissa_1250861.html Sähköisiä golfautoja tehdään jo Uudessakaupungissa, YLE 8.12.2009, THINK City -kaupunkiautoahttp://yle.fi/alueet/turku/2009/12/lisaa_sahkoautoja_uudestakaupungista_1262027.html  ja Fisker Karma-pistokehybridiä. Tehdas julkaisi oman pistokehybridimallinsa maaliskuussa 2013.http://www.valmet-automotive.com/automotive/bulletin.nsf/PEBD/29222A63034DD111C2257B2100349EE6?opendocument 

Sanifer Oulusta
Sähköistä Sanifer-kaupunkiautoa kehitellään AMC Motorsin, Oulun Yliopiston Automotive Engineering -osaston ja kiinalaisten kumppaneiden yhteistyössä.http://yle.fi/alueet/oulu/2009/11/oululainen_sahkoauto_rullaa_kauppoihin_kevaalla_1167836.html 

 Katso myös 
 Autoilun historia Suomessa
 Sähköauto
 Sähköautojen historia
 Sähkölinja-auto

 Lähteet 

Aiheesta muualla
Sähköautojen julkiset latauspisteet Suomessa Latauskartta.fi
abetterrouteplanner.com
Sähköautojen julkiset latauspisteet kartalla maailmanlaajuisesti. Plugshare. 
Sähköautot.fi – suomalainen sähköautoprojekti
Liikennekäytössä olevat henkilöautot käyttövoimittain . Liikennefakta.fi

 Sähköautoihin liittyvät hankkeet Suomessa
 Sähköinen Liikenne , mukana lukuisia yrityksiä, kaupunkeja ja julkisia tahoja
 Liikenne- ja viestintäministeriön selvitys "Sähköautojen tulevaisuus Suomessa" (PDF), julkaistu helmikuussa 2011
 Ekorent , sähköautojen yhteiskäyttöautopalvelu

Luokka:Sähköautot